A következőkben egy „virtuális szavazáson” lévő adatokat fogja feldolgozni, melyről az alábbi információkat érdemes tudni:

A városban összesen **12 345** szavazásra jogosult állampolgár van, akiket **nyolc választókerület**be soroltak. A jelöltek vagy egy párt támogatásával, vagy független jelöltként indulhatnak. Az idei évben a Gyümölcsevők Pártja (**GYEP**), a Húsevők Pártja (**HEP**), a Tejivók Szövetsége (**TISZ**) vagy a Zöldségevők Pártja (**ZEP**) támogatja a jelölteket.

A szükséges elemeket a szavazatok.js állományban találja, ami egy objektumokat tartalmazó tömb.

Az objektum elemei:

körzet **[korzet]**: A szavazó körzetet jelöli, ahol a jelölt elindult

szavazat **[szavazat]**: A jelöltre leadott szavazatok számát adja meg

név **[nev]**: A jelölt nevét tartalmazza, vezetéknél és keresztnév

párt **[part]**: A jelölt pártja, amennyiben függetlenként indult a „-„ (kötőjel) karakterrel lett jelölve.

**A feladat elkészítése során törekedjen a szép (tiszta kód elveinek megfelelő megoldásra), függvények használatára, a feladatok minél részletesebb bontására (beolvasás, feldolgozás, megjelenítés), valamint a Bootstrap osztályokat is használja kedve szerint, az olvashatóság javítására!**

*Az összes feladatot úgy oldja meg, hogy azok, adott feladathoz tartozó megjelenítő(futtató) gomb lenyomása esetén fussanak le és jelenjelenek csak meg.*

**A feladatok az alábbiak:**

1. **[KepviselokSzama]** Hány képviselőjelölt indult a helyhatósági választáson? A kérdésre egész mondatban, válaszoljon az alábbi mintához hasonlóan:

***„A helyhatósági választáson 92 képviselőjelölt indult.”***

1. **[PartKepviselok]** Készítsen egy legördülő menüt, amiben kiválaszthatunk egy pártot, vagy a független jelzőt, és a választás után lekérdezhetjük, az adott párt/függetlenként hány képviselőt indított a választáson
2. **[KepviseloInfo]** Kérje be egy képviselőjelölt vezetéknevét és utónevét, majd írja ki a képernyőre, hogy az illető hány szavazatot kapott! Ha a beolvasott név nem szerepel a nyilvántartásban, úgy jelenjen meg a képernyőn az:

***„Ilyen nevű képviselőjelölt nem szerepel a nyilvántartásban!”***

figyelmeztetés! A feladat megoldása során feltételezheti, hogy nem indult két azonos nevű képviselőjelölt a választáson.

1. **[SzavazatokAranya]** Határozza meg, hányan adták le szavazatukat, és mennyi volt a részvételi arány! (A részvételi arány azt adja meg, hogy a jogosultak hány százaléka vett részt a szavazáson.) A részvételi arányt két tizedesjegy pontossággal, százalékos formában írja ki a képernyőre!

**„A választáson 5001 állampolgár, a jogosultak 40,51%-a vett részt.”**

1. **[SzavazatokMennyisege]** Határozza meg és írassa ki táblázatos formában, Bootstrap segítségével, az adott pártokra leadott szavazatok mennyiségét, a **táblázatban** szerepeljen **a párt neve** és a **szavazatok mennyisége**, amit a 8 körzeten belül összesen szereztek.
2. **[LegtobbSzavazat]** Melyik jelölt kapta a legtöbb szavazatot? Jelenítse meg a képernyőn a **képviselő vezeték és utónevét**, valamint az őt támogató **párt rövidítését**, **vagy** azt, hogy **független**! Ha több ilyen képviselő is van, akkor mindegyik adatai jelenjenek meg!
3. **[Nyertesek]** Határozza meg, hogy az egyes választókerületekben kik lettek a képviselők! Írja ki a **választókerület sorszámát**, a győztes **vezeték- és utónevét,** valamint az őt támogató **párt rövidítését, vagy azt, hogy független**, és a megszerzett **szavazatok számát**, táblázatos formában! Az adatok a választókerületek száma szerinti sorrendben jelenjenek meg! Minden sorba egy képviselő adatai kerüljenek!